पलियाकलां। दौलतापुर में गन्ना सेंटर पर घटतौली का आरोप लगाकर किसानों ने जमकर हंगामा काटा। घटतौली से आक्रोशित किसानों ने सेंटर इंचार्ज के विरूद्ध जमकर नारेबाजी की। जिससे कई घंटे तौल प्रभावित रही। नौगवां मजरा दौलतापुर में गन्ना सेंटर लगा हुआ है, जो निघासन तहसील क्षेत्र के अन्तर्गत आता है। शुक्रवार को सेंटर पर गन्ना लेकर पहुंचे क्षेत्रीय किसानों ने घटतौली का आरोप लगाना शुरू कर दिया। आक्रोशित किसानों ने सेंटर पर जमकर हंगामा काटा।